pythainlp/thai-wiki-dataset-v4 huggingface dataset:
เบเนดิกต์ หว่อง

เบเนดิกต์ หว่อง (เกิด 3 กรกฎาคม พ.ศ. 2514) เป็นนักแสดงชาวอังกฤษที่เคยปรากฏตัวบนเวที, ภาพยนตร์ และโทรทัศน์ หว่องเป็นที่รู้จักจากการรับบท กุบไล ข่าน ใน "Marco Polo" (2014–2016) ของ Netflix และ Bruce Ng ใน "The Martian" (2015)
หว่องรับบทเป็น Wong ในจักรวาลภาพยนตร์มาร์เวล โดยปรากฏตัวครั้งแรกใน "Doctor Strange" (2016) และต่อมาใน ' (2018) และ ' (2019)
วัดทัศนารุณสุนทริการาม

วัดทัศนารุณสุนทริการาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงมักกะสัน เขตราชเทวี กรุงเทพมหานคร มีเขตพื้นที่ทั้งสิ้น 11 ไร่ 2 งาน 16 ตารางวา (นับรวมบริเวณที่เป็นเขตบ้านเช่า 3 ไร่ 3 งานเข้าด้วย) ปัจจุบันเจ้าอาวาสคือ พระราชศีลาจาร (บรรทม ฐิตปญฺโญ ป.ธ.๖)
ประวัติ.
สันนิษฐานว่าสร้างขึ้นราวปลายสมัยกรุงธนบุรีหรือต้นสมัยกรุงรัตนโกสินทร์ จากข้อมูลของกรมการศาสนาระบุว่าสร้าง พ.ศ. 2320 เดิมชื่อว่า วัดตะพาน ที่มาของชื่อนี้คาดว่ามาจากการที่ผู้บริจาคทรัพย์สร้างวัดคือ ตาผ่าน จึงตั้งชื่อวัดว่า "วัดตาผ่าน" และเพี้ยนมาเป็น "วัดตะพาน" อีกข้อสันนิษฐานคือ บริเวณหน้าวัดมีสะพานข้ามคลองสามเสน จึงเรียกว่า "วัดสะพาน" แต่คนสมัยนั้นอาจเรียกเลือนเสียงไปว่า "วัดตะพาน"
ส่วนชื่อ "วัดทัศนารุณสุนทริการาม" มาจากคหปตานีผู้หนึ่งคือ หม่อมหรุ่น เป็นผู้ศรัทธาได้บริจาคทรัพย์เป็นจำนวนมากเพื่อบูรณปฏิสังขรณ์วัด ท่านเจ้าคุณพระธรรมปาโมกข์ (ถม) วัดมกุฏกษัตริยารามราชวรวิหาร ซึ่งเป็นญาติกับหม่อมหรุ่น เห็นว่าหม่อมหรุ่นได้ทำคุณประโยชน์ต่อวัดตะพานเป็นอันมาก อีกทั้งเห็นว่าชื่อวัดตะพานนั้นไม่มีความไพเราะ จึงได้ตั้งชื่อให้ใหม่ว่า "วัดทัศนารุณสุนทริการาม"
วัดได้รับพระราชทางวิสุงคามสีมาเมื่อวันที่ 25 มีนาคม พ.ศ. 2536
หลวงพ่อโต.
พระพุทธรูปศิลปะสุโขทัย อายุกว่า 700 ปี มีนามว่า "หลวงพ่อโต" เล่ากันว่าองค์หลวงพ่อโตสร้างขึ้นโดยใช้พระเศียรของพระพุทธรูปแบบสุโขทัยซึ่งสันนิษฐานว่าสร้างในสมัยเดียวกับพระพุทธชินราช ในเวลาต่อมาก็สร้างวิหารครอบองค์หลวงพ่อโตอีกที ฐานรากของวิหารและองค์พระที่รองรับองค์พระทำด้วยอิฐก่อขนาดใหญ่ ต่อมาจึงได้บูรณะโครงสร้างนี้
เรย์ วินสตัน

เรย์มอนด์ แอนดรูว์ วินสตัน (เกิด 19 กุมภาพันธ์ พ.ศ. 2500) เป็นนักแสดงโทรทัศน์, ละครเวที และภาพยนตร์ชาวอังกฤษ มีอาชีพการงานยาวนานถึงห้าทศวรรษ จากการทำงานร่วมกับผู้กำกับชื่อดังหลายคนรวมถึง Martin Scorsese และ สตีเวน สปีลเบิร์ก และแสดงร่วมกับ ลีโอนาร์โด ดิคาปริโอ, แองเจลินา โจลี และเมล กิบสัน วินสตันอาจเป็นที่รู้จักกันดีในบทบาท "hard man" (โดยปกติจะแสดงด้วยสำเนียงลอนดอนที่โดดเด่นของเขา) ตัวละครแรกที่รับบทคือ Carlin ในเรื่อง "Scum" ซึ่งเป็นภาพยนตร์ที่สร้างใหม่ในปี พ.ศ. 2522 จากละครโทรทัศน์ของบีบีซี ซึ่งวินสตันเป็นผู้เริ่มมีบทบาทและไม่ได้ออกอากาศเนื่องจากมีลักษณะรุนแรง ในปีเดียวกันนั้นเขารับบทเป็นอดีตทหารกองทัพ ชื่อ เควิน ในลัทธิ "Quadrophenia" แบบคลาสสิก ในช่วงทศวรรษที่แปดสิบเขาขึ้นสู่ตำแหน่งนักแสดงนำโดยรับบท Will Scarlet ในซีรีส์ทางโทรทัศน์ที่ประสบความสำเร็จเรื่อง Robin of Sherwood ตั้งแต่นั้นมาวินสตันก็ได้สร้างชื่อเสียงให้กับตัวเองในฐานะนักพากย์ที่โดดเด่นและยังแตกแขนงออกไปเป็นการผลิตภาพยนตร์อีกด้วย
โอที แฟกเบนล์

โอลาทุนเด โอลาเตจู โอลาโอโลรัน "โอ.ที." แฟกเบนล์  เรียกอีกอย่างว่า O-T เป็นนักแสดง, นักเขียน และผู้กำกับชาวอังกฤษ เขาเคยปรากฏตัวในภาพยนตร์ละครเวที และรายการโทรทัศน์หลายเรื่อง
เดวิด ฮาร์เบอร์

เดวิด เคนเนธ ฮาร์เบอร์ (เกิด 10 เมษายน ค.ศ. 1975) เป็นนักแสดงชาวอเมริกัน ในช่วงที่แสดงผ่านจอ เวที และโทรทัศน์สามทศวรรษ เขาได้รับรางวัลหลายสาขา เช่น Screen Actors Guild Award และ Critics' Choice Television Award นอกจากนี้ยังเข้าชิง Primetime Emmy Award สองรางวัล Tony Award และ Golden Globe Award.
เขาเริ่มอาชีพการแสดงในการแสดงละครเชคสเปียร์ หลังเปิดตัวในบรอดเวย์เรื่อง"The Rainmaker"ฉบับฟื้นฟูใน ค.ศ. 1999 เขาได้รับการเข้าชิงใน Tony Award จากการแสดงใน "Who's Afraid of Virginia Woolf?" เขาเปิดตัวในรายการโทรทัศน์ "Law & Order" และรับบทนักแสดงเสริมในภาพยนตร์อย่าง "Brokeback Mountain" (2005), "Revolutionary Road" (2008) และ "Black Mass" (2015) ก่อนจะเป็นที่รู้จักในระดับโลกจากการแสดงเป็นจิม ฮอปเปอร์ในรายการนิยายวิทยาศาสตร์ของเน็ตฟลิกซ์เรื่อง "Stranger Things" (2016–ปัจจุบัน) ซึ่งทำให้เขาได้รับ Critics' Choice Television Award เช่นเดียวกันกับการเข้าชิง Primetime Emmy Award 2 รางวัล ฮาร์เบอร์รับบทสมทบในภาพยนตร์ เช่น Brokeback Mountain (2005), Quantum of Solace (2008), The Green Hornet (2011), End of Watch (2012), The Equalizer (2014), Black Mass (2015) และ Suicide Squad (2559) เขารับบทตัวละครชื่อเดียวกับชื่อเรื่องในภาพยนตร์ซูเปอร์ฮีโร่เรื่อง Hellboy (2019)
ฟ้ารุ่ง ชารีรักษ์

ฟ้ารุ่ง ชารีรักษ์ (16 พฤษภาคม พ.ศ. 2517 - 24 สิงหาคม พ.ศ. 2543) ชื่อเล่น "ฟอว์น" มีความหมายว่า "กวาง" แต่ผู้คนมักเรียกชื่อเล่นของเธอในนามว่า น้ำฝน
ประวัติ.
น้ำฝน เป็นลูกครึ่งไทย- อเมริกัน บิดาเป็นทหารผ่านศึกชาวอเมริกันชื่อ "แฟรงก์ ไวท์" ส่วนมารดาเป็นชาวไทยชื่อ "หงส์" เกิดที่ประเทศไทย จังหวัดอุบลราชธานี แต่ย้ายไปอาศัยและเติบโตที่แอลเอ ประเทศสหรัฐอเมริกา อันเป็นบ้านเกิดเมืองนอนของคุณพ่อ จบการศึกษาทันตแพทย์ที่ University California Riverside
ด้านการประกวดนางงามคุณน้ำฝนเคยมีผลงานการประกวด ธิดาโดม 2531 และรางวัลชนะเลิศอันดับ 1 มิสไทยแลนด์ยูเอสเอ 2534 จนกระทั่งเธอได้เข้าร่วมการประกวดนางสาวไทยประจำปี 2535 ปีเดียวกับอรอนงค์ ปัญญาวงศ์ ได้รองอันดับ 3 ต่อมาในปี พ.ศ. 2539 มีผลงานละครเรื่อง สันติบาล และดำเนินงานเป็นพิธีกร ไนท์ตี้ไนท์ วาไรตี้ 
การเสียชีวิต.
ชีวิตในเส้นทางบันเทิงของเธอกำลังรุ่งโรจน์ แต่แล้วก็มีเหตุการณ์ไม่คาดฝันเกิดขึ้นกับชีวิตเธอ เมื่อหนังสือพิมพ์ทุกฉบับในประเทศไทยลงข่าวการฆ่าตัวตายของเธอในวันที่ 24 ส.ค. 2543 ด้วยการใช้อาวุธปืนปลิดชีพตนเอง ในเวลาประมาณ 5 ทุ่มเศษที่สหรัฐอเมริกา หรือประมาณ 11.00 น. เวลาตามประเทศไทย ที่บ้านเลขที่ 24681 แพรททีเชียคอร์ท โมริโน วัลเลย์ ริเวอร์ไซด์ เคาน์ตี รัฐแคลิฟอร์เนีย ของนายแฟรงก์และนางหงส์ ไวท์ พ่อและแม่ของเธอเอง สภาพศพนอนหงายอยู่บนที่นอนมีหมอนปิดใบหน้า สภาพศพมีบาดแผลถูกจ่อยิงผ่านหมอนทะลุเข้าปาก 1 นัด คมกระสุนทะลุออกท้ายทอยไปฝังอยู่ในฟูกที่นอนข้างศพ เจ้าหน้าที่พบอาวุธปืนไม่เปิดเผยขนาดตกอยู่ 1 กระบอก ทราบว่าเป็นของนายแฟรงก์ ผู้เป็นบิดา บนโต๊ะเครื่องแป้ง เจ้าหน้าที่พบจดหมายลาตายเขียนถึงบิดามารดา แต่เนื้อความในจดหมายไม่ได้รับการเปิดเผย โดยเจ้าหน้าที่ได้ตรวจยึดไว้เป็นหลักฐาน ข่าวการตายของเธอสร้างความตื่นตระหนกต่อผู้ที่ได้ทราบข่าวถึงกับเรียกได้ว่า เป็นข่าว "ช็อกวงการ" เลยทีเดียว หลากหลายกระแสเกี่ยวกับสาเหตุการตายของเธอ พรั่งพรูออกมาจากแหล่งข่าวต่างๆ ทั้งข่าวที่อ้างว่าเธอเกี่ยวข้องกับยาเสพติดหรือปัญหาชู้สาว สุดท้ายคดีนี้เจ้าหน้าที่ FBI ของสหรัฐฯ ก็ออกมาเปิดสาเหตุว่า "การถูกคุกคามจากมาเฟียเมืองไทยและข่มขู่จะทำร้ายพ่อแม่ เนื่องจากเธอไปล่วงรู้ถึงเครือข่ายของขบวนการค้ายาเสพติด จนกระทั่งถูกบีบคั้นจนทนไม่ไหว ต้องคิดสั้นด้วยการปลิดชีพตัวเองด้วยอาวุธปืน
ถุงพองลมกันกระแทก

ถุงพองลมกันกระแทก หรือเบาะลมกันกระแทก  คือบรรจุภัณฑ์ที่พองตัวได้ ทำจากเส้นใยหรือแผ่นฟิล์มพลาสติก ใช้เพื่อกันกระแทก เมื่อเป่าลมแล้วมีลักษณะช่องเก็บอากาศเป็นลอนซึ่งแตกต่างจากแผ่นพลาสติกกันกระแทกที่เป็นเม็ดฟองอากาศ ถุงพองลมกันกระแทกมีวาล์วทางเดียวเพื่อให้กระเปาะอากาศพองตัวเมื่อต้องการใช้งาน บางครั้งสามารถปล่อยลมออกให้ยวบตัวแบนราบได้และนำกลับมาใช้ได้อีก
ประวัติ.
โครงสร้างแบบต่าง ๆ ของบรรจุภัณฑ์พองลมได้รับการออกแบบและพัฒนาในช่วงต้นคริสต์ทศวรรษ 1970 ต่อมาในช่วงคริสต์ทศวรรษที่ 1980 มีการจดสิทธิบัตรระบบการพองลมเป็นจำนวนมาก ก่อนปีค.ศ. 2000 ถุงพองลมกันกระแทกส่วนใหญ่ใช้วาล์วทางเดียว (check valve) อันเดียว อ้างอิงตามที่อธิบายไว้ใน สิทธิบัตร US 5445274 
อย่างไรก็ตามการมีกระเปาะอากาศหรือช่องเก็บลมเพียงช่องเดียวมีความเสี่ยงของการรั่วของอากาศ ซึ่งหากส่วนหนึ่งของถุงพองลมเดี่ยวถูกเจาะ บรรจุภัณฑ์นี้จะยุบตัวลงอย่างสมบูรณ์ ในปีพ.ศ. 2545 (ค.ศ. 2002) มีการประดิษฐ์ "ฟิล์มวาล์วอากาศทางเดียวอิสระแบบต่อเนื่อง" หลายประเภทมาใช้ (เป็น วาล์วทางเดียวที่มีลิ้นวาล์วเป็นแผ่นฟิล์ม 2 อันประกบกันทำหน้าที่เปิดปิดให้อากาศไหลออกทางเดียว และเป็นวาล์วกั้นระหว่างกระเปาะอากาศแต่ละใบ) เช่น สิทธิบัตร US 6913803 ชื่อ "วาล์วทางเดียวสำหรับบรรจุภัณฑ์พองลม" โดย 3เอ็ม สิทธิบัตรเหล่านี้บรรจุฟิล์มวาล์วอากาศทางเดียวลงในแต่ละกระเปาะอากาศ ซึ่งสามารถผลิตแบบเป็นม้วนได้อย่างต่อเนื่องและเป็นอิสระแยกจากกันได้ตามขนาดการใช้งาน และหากกระเปาะอากาศหนึ่งถูกเจาะกระเปาะอากาศอื่น ๆ จะยังคงพองอยู่
ลักษณะ.
ถุงพองลมทำจากฟิล์มโพลิเอทิลีน (PE) สองแผ่นประกบกัน ยึดติดกันด้วยการกดอัดด้วยความร้อน ก่อนการใช้งานมีลักษณะเป็นม้วนแบบแผ่นพลาสติกหรือถุงพลาสติกบรรจุภัณฑ์ทั่วไป แต่เมื่อใช้งานโดยการเตรียมวัสดุจากม้วนตามความยาวที่ต้องการลงในเครื่องเป่าพองตัวขึ้นรูป เป็นทั้งแบบแผ่นลมกันกระแทก และถุงกันกระแทก
การรักษาตามอาการ

การรักษาตามอาการ  เป็นการรักษาทางการแพทย์ใดๆ ที่มุ่งให้มีผลต่ออาการของโรค แต่ไม่ได้มุ่งให้มีผลต่อสาเหตุของโรค มีเป้าหมายเพื่อลดหรือบรรเทาอาการและอาการแสดงที่มีผลต่อความสุขสบายของผู้ป่วย นอกจากนี้ยังอาจมีผลช่วยลดผลกระทบระยะยาวของโรคได้ด้วย ในบางโรค การรักษาตามอาการเป็นการรักษาแบบเดียวที่ทำได้ เช่น โรคติดเชื้อไวรัสส่วนใหญ่ เป็นต้น
โลลา มอนเตซ

เอลิซา โรซานนา กิลเบิร์ต เคาน์เตสแห่งแลนด์สเฟลด์  (17 กุมภาพันธ์ ค.ศ. 1821 - 17 มกราคม ค.ศ. 1861) หรือชื่อในการแสดงว่า โลลา มอนเตซ  เป็นนักเต้นและนักแสดงหญิงชาวไอริชที่กลายเป็นที่รู้จักในฐานะนักเต้นสเปน หญิงงามเมืองและเป็นสนมของพระเจ้าลูทวิชที่ 1 แห่งบาวาเรีย ผู้ทรงพระราชทานบรรดาศักดิ์เกรฟิน ฟ็อน แลนด์สเฟลด์ (เคาน์เตสแห่งแลนด์สเฟลด์) ให้แก่เธอ ในช่วงเริ่มต้นการปฏิวัติ ค.ศ. 1848 ในรัฐเยอรมัน เธอถูกบีบให้หนี มอนเตซเดินทางต่อไปยังสหรัฐผ่านทางออสเตรีย สวิตเซอร์แลนด์ ฝรั่งเศสและสหราชอาณาจักร โดยประกอบอาชีพเป็นนักร้องและวิทยากร
ประวัติ.
ชีวิตช่วงต้น.
เอลิซา โรซานนา กิลเบิร์ตเธอเกิดในครอบครัวชาวแองโกล-ไอริช ลูกสาวของ Elizabeth Oliver และคุณพ่อ Edward Gilbert และย้ายไปอยู่เมืองอื่น หลังคลอดเอลิซา พ่อและแม่ของเธอได้เดินทางไปอินเดียเนื่องจากEdwardได้รับตำแหน่งที่นั้นไปถึงได้ไม่นานพ่อของเธอก็ได้เสียชีวิตลง อหิวาตกโรค (Cholera) จากนั้นแม่ของโลล่าวัย19ปีก็แต่งงานใหม่กับ Patrick Crigie และเขารักโลล่าเหมือนลูกแท้ๆแต่เพราะเธอซนพ่อเลี้ยงเลยส่งไปอยู่บ้านตระกูล Crigie
ยอดหมอหลวงแห่งวังหลัง

ยอดหมอหลวงแห่งวังหลัง (literally "The Last Imperial Physician") เป็นละครโทรทัศน์แนวอิงประวัติศาสตร์จีน ผลิตและออกอากาศโดย TVB นำแสดงโดย โรเจอร์ กัว และ หยาง อี้ โดยมีเนลสัน เจิ้ง เป็นโปรดิวเซอร์ ออกอากาศเป็นตอนแรกในวันที่ 28 มีนาคม 2016 ออกอากาศทางช่อง TVB Jade ทุกวันจันทร์- ศุกร์ และออกอากาศเป็นตอนสุดท้ายในวันที่ 22 เมษายน 2016 รวมทั้งสิ้น 20 ตอน
เนื้อเรื่อง.
ในช่วงปลายรัชสมัยราชวงศ์ชิง ตู้จ้ง หมอฝีมือดี ที่รักษาพระนางซูสีไทเฮา จากอาการป่วยจนหายได้เป็นผลสำเร็จ ส่งผลให้เขาได้รับการแต่งตั้งเป็นหมอหลวงคนใหม่ประจำราชสำนัก แม้หมอตู้จะประสบความสำเร็จในหน้าที่การงาน เป็นหมอประจำราชสำนักรักษาอาการป่วยไข้ของซูสีไทเฮาและจักรพรรดิให้หายดี แต่กลับไม่สามารถรักษาอาการเจ็บป่วยของภรรยาตัวเองได้ ตู้จ้ง ได้ออกเดินทางไปตามหา ฝูหลิง หมอจัดกระดูกมาช่วยรักษาภรรยา จนสามารถกลับมาเดินได้อีกครั้ง ความสามารถนี้ทำให้ฝูหลิง ได้รับการสนับสนุนจากหมอตู้ให้เข้ามาทำงานรับใช้พระนางซูสีไทเฮา ในวัง โดยไม่มีใครรู้เลยว่า เบื้องหลังนั้น ฝูหลิง มีแผนการร้าย แอบแฝงตัวเข้ามาเพื่อลอบปลงพระชนม์ฮ่องเต้!
หยาง อี่

หยาง ชินอี่ (เกิดวันที่ 30 สิงหาคม 1979), มีอีกชื่อในวงการบันเทิงว่า หยาง อี่ , เป็นนักแสดงหญิงชาวฮ่องกง เธอมีผลงานเด่นคือละครเรื่อง "Moonlight Resonance" (2008)", Beyond the Realm of Conscience" (2009), "The Mysteries of Love" (2010), and "The Hippocratic Crush" (2012).
หลังจากเรียนจบการแสดงจากค่ายยักษ์ใหญ่ TVB ในปี 1999 เธอเริ่มเข้าวงการผ่านการแสดงมิวสิกวิดีโอและปรากฏตัวในซีรีส์โทรทัศน์ ในฐานะนักแสดงสมทบ ในปี 2003 เธอเริ่มมีชื่อเสียงจากการแสดงสมทบของเธอในละครเรื่อง "Vigilante Force,"เธอเริ่มแสดงร่วมกับนักแสดงนำและตัวประกอบในละครหลายเรื่อง เช่น "Twin of Brothers" (2004), "Land of Wealth" (2006) และ "Dicey Business" 2007).
ทางหลวงแผ่นดินหมายเลข 1276

ทางหลวงแผ่นดินหมายเลข 1276 (สายสี่แยกหนองหัวปลวก–วังจิก) เป็นทางหลวงแผ่นดินในอำเภอโพธิ์ประทับช้าง จังหวัดพิจิตร ขนาด 4 ช่องจราจรไป-กลับ ระยะทางตลอดทั้งสาย 16.578 กิโลเมตร
ทางด่วนคังเอ็ตสึ

ทางด่วนคังเอ็ตสึ  เป็นทางด่วนแห่งชาติสายหนึ่งในประเทศญี่ปุ่น เป็นเจ้าของและดำเนินการโดยบริษัททางด่วนญี่ปุ่นตะวันออก
การตั้งชื่อ.
คังเอ็ตสึ  เป็นตัวอักษร"คันจิ"สองตัว ตัวแรกย่อมาจากคำว่า คันโต  และตัวหลังย่อมาจากชื่อแคว้นเอจิโงะ  แคว้นโบราณซึ่งในปัจจุบันเป็นจังหวัดนีงาตะ
ซะบีบะฮ์วัลมะลิก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ซะบีบะฮ์วัลมะลิก  เป็นนวนิยายรักซึ่งได้รับการตีพิมพ์ในประเทศอิรักเมื่อ ค.ศ. 2000 โดยผู้แต่งนิรนาม ซึ่งสันนิษฐานกันว่าเป็นซัดดัม ฮุสเซน
การจำหน่าย.
"ซะบีบะฮ์วัลมะลิก" เป็นหนังสือขายดีที่สุดในประเทศอิรักในราคา 1,500 ดินาร์ (ประมาณ 0.50 ดอลลาร์สหรัฐ) มีการประเมินว่าหนังสือนี้ขายได้มากกว่าหนึ่งล้านเล่ม 
ผู้เขียน.
สำนักข่าวกรองกลางสหรัฐเชื่อว่าหนังสือนี้เขียนโดยนักเขียนเงาที่ได้รับอิทธิพลโดยตรงจากซัดดัม
การดัดแปลง.
มีการผลิตรายการโทรทัศน์ 20 ตอน และละครเพลงที่ได้แรงบันดาลใจมาจากหนังสือนี้
ก่อนที่จะออกฉาย มีคำร่ำลือว่าภาพยนตร์ "จอมเผด็จการ" ของซาชา บารอน โคเฮน ได้แรงบันดาลใจจากนิยายนี้
เทเดน เมงกี

เทเดน แมมบูน เมงกี (เกิด 30 เมษายน พ.ศ. 2545) เป็นนักฟุตบอลอาชีพชาวอังกฤษที่เล่นเป็นเซ็นเตอร์แบ็ค ให้กับลูตันทาวน์ ในอีเอฟแอลลีกวัน
อาชีพระดับสโมสร.
เมงกีเล่นหลายครั้งให้กับทีม U-16, U-18 และ U-23 ของยูไนเต็ด เขาปรากฏตัวครั้งแรกของยูไนเต็ดในศึก U18 พรีเมียร์ลีกที่พบซันเดอร์แลนด์ เมื่อวันที่ 28 ตุลาคม พ.ศ. 2560 เขาเซ็นสัญญาอาชีพฉบับแรกในเดือนกันยายน พ.ศ. 2562 เขาลงเล่นสามเกมให้กับทีมยู -21 ของยูไนเต็ดในรายการ EFL Trophy ปี 2019–20 เปิดตัวกับลินคอล์นซิตี้ในวันที่ 1 ตุลาคม พ.ศ. 2562 เขาเข้าไปในทีมอาวุโสของยูไนเต็ดเป็นครั้งแรกในฐานะตัวสำรองที่ไม่ได้ลงในการแข่งขันยูโรป้าลีกกับแอสตานาเมื่อวันที่ 28 พฤศจิกายน พ.ศ. 2562 
เมื่อวันที่ 5 สิงหาคม พ.ศ. 2563 เมงกีได้เปิดตัวระดับอาวุโสของเขาในฐานะตัวสำรองในการแข่งขันยูโรป้าลีกกับลัสค์ เมงกีได้รับการเลื่อนชั้นขึ้นสู่ทีมชุดแรกในวันที่ 17 กันยายน 2020 ก่อนฤดูกาล 2020–21
นาธาน บิชอป

นาธาน เจมส์ บิชอป (เกิด 15 ตุลาคม พ.ศ. 2542) เป็นนักฟุตบอลอาชีพชาวอังกฤษที่เล่นเป็นผู้รักษาประตู ปัจจุบันเล่นให้กับสโมสรซันเดอร์แลนด์
อาชีพระดับสโมสร.
แมนเชสเตอร์ยูไนเต็ด.
บิชอปเซ็นสัญญากับสโมสรแมนเชสเตอร์ยูไนเต็ดในวันที่ 31 มกราคม พ.ศ. 2563 โดยไม่เปิดเผยค่าธรรมเนียมในสัญญา 2 ปีครึ่ง
เจ้าชายเตวิตา อูงา

เจ้าชายเตวิตา อูงา มกุฎราชกุมาร  (ป. 1824 – 18 ธันวาคม 1879) เป็นมกุฎราชกุมารและนายกรัฐมนตรีพระองค์แรกของตองงา
พระชนม์ชีพ.
พระองค์ประสูติประมาณปี 1824 โดยเป็นพระราชโอรสของตูอิฮาอะไปเตาฟาอะเฮาและหนึ่งในพระชายารองของพระองค์คือกาโลไลเน ฟูซีมาตาลีลีจากตระกูลฟูซีตัว ในเวลาต่อมาพระบิดาของพระองค์จะเป็นพระมหากษัตริย์พระองค์แรกของตองงา
เมื่อวันที่ 7 สิงหาคม 1831 พระบิดาของพระองค์เข้ารีตนับถือคริสต์ศาสนา พร้อม ๆ กับพระโอรส ดังนั้นเจ้าชายจึงได้รับพระนามว่า "เตวิตา" หรือ ดาวิด ซึ่งมีที่มาจากกษัตริย์ดาวิด ต่อมาเมื่อพระบิดาอภิเษกสมรสกับซาโลเต ลูเปเปาอูตามธรรมเนียมคริสต์ พระบิดาของพระองค์จึงละทิ้งพระชายารองของพระองค์ทั้งหมด พร้อมทั้งประกาศให้พระราชบุตรที่ประสูติแต่พระชายาเหล่านั้นเป็นพระราชบุตรนอกกฎหมาย อันรวมถึงเจ้าชายอูงาด้วย หลังจากที่พระบิดาของพระองค์เสด็จประทับที่โตงาตาปู พระองค์ได้รับการแต่งตั้งจากพระบิดาให้เป็นรักษาการผู้ว่าการเขตวาวาอู ในเดือนกรกฎาคม 1865 จูเลียส เบรนช์ลีย์ นักสำรวจชาวอังกฤษได้เยี่ยมชมวาวาอูเป็นเวลาห้าวันและได้พบผู้ว่าการอูงา ซึ่งเขาได้อธิบายว่า
ผู้ว่าการเป็นชายร่างสูงและสง่า แม้ว่าพระองค์จะสูญเสียตาไปหนึ่งข้าง ซึ่งอาจเป็นผลมาจากอุบัติเหตุหรือการบาดเจ็บในสงคราม พระองค์ทรงขาดพระองคุลีไปจำนวนสองนิ้ว จากการที่ตัดออกเพื่อเป็นเครื่องบรรณาการตามประเพณีของเกาะแห่งนี้แด่ญาติที่เสียชีวิต เจ้าชายดาวิดทรงมีชื่อเสียงในฐานะนักรบที่ยิ่งใหญ่และมิตรแห่งอารยธรรม พระองค์ตรัสภาษาอังกฤษได้เล็กน้อย หากไม่มีมิชชันนารีอยู่ใกล้ ข้าพเจ้าพบพระองค์สวมตาปา ซึ่งจะเปลี่ยนทุก ๆ สามวัน และคลุมทั่วทั้งพระองค์ ยกเว้นพระเพลาและพระบาท พระองค์ทรงมีเตียงและเฟอร์นิเจอร์เก่าแบบยุโรป ธงประจำพระองค์เหมือนกับของพระบิดา คือมี พื้นสีแดงและกางเขนสีเดียวกันบนพื้นชาวที่มุมธงด้านบน
การสิ้นพระชนม์ของเจ้าชายวูนา ตากีตากีมาโลฮี พระโอรสในสมเด็จพระราชินีซาโลเต ลูเปเปาอู ในปี 1862 ส่งผลให้พระเจ้าจอร์จ ตูโปอูที่ 1 ไม่มีรัชทายาทสืบบัลลังก์ ดังนั้นจึงมีการทำให้เจ้าชายอูงาเป็นพระโอรสโดยชอบด้วยกฎหมายผ่านการระบุไว้ในรัฐธรรมนูญเมื่อวันที่ 4 พฤศจิกายน 1875 ซึ่งต่อมาในวันที่ 1 มกราคม 1876 พระองค์ได้รับการแต่งตั้งให้ดำรงตำแหน่งเป็นนายกรัฐมนตรีตองงาพระองค์แรก ซึ่งพระองค์ดำรงตำแหน่งนี้ตราบจนกระทั่งสิ้นพระชนม์
ในเดือนพฤศจิกายน 1879 เชอร์ลีย์ วัลเดมาร์ เบเกอร์ ติดตามเจ้าชายอูงาที่มารับการรักษาที่ออกแลนด์ เนื่องจากเจ้าชายทรงมีปัญหาเกี่ยวกับตับอย่างร้ายแรง การรักษาไม่สามารถรักษาพระชนม์ชีพของพระองค์ได้ พระองค์จึงสิ้นพระชนม์ที่ออกแลนด์ในวันที่ 18 ธันวาคม 1879 ร่างของพระองค์ถูกส่งกลับมาในวันที่ 20 พฤษภาคม 1880 โดยเรือเนาติลุสของจักรวรรดิเยอรมนีด้วยอิทธิพลของเบเกอร์ พิธีพระศพจัดขึ้นในวันที่ 10 มิถุนายน ที่อูอิฮา ฮาอะไป โดยมีลูกเรือเนาติลุสเข้าร่วม พร้อมกับมีการยิงสลุตถวายด้วย ดังนั้นเพื่อเป็นการตอบแทนต่อเบเกอร์ พระเจ้าจอร์จ ตูโปอูที่ 1 จึงทรงแต่งตั้งให้เบเกอร์เป็นนายกรัฐมนตรีคนต่อมาของตองงา ท้ายที่สุดพระบิดาของพระองค์จะมีพระชนม์ชีพยาวนานกว่าพระโอรสและธิดาทั้งหมดของเจ้าชายอูงา ซึ่งพระราชบัลลังก์ได้ถูกส่งต่อให้พระเจ้าจอร์จ ตูโปอูที่ 2 ผู้เป็นพระราชปนัดดาของพระบิดาของพระองค์
พระชายาและพระราชบุตร.
พระชายาพระองค์แรกคือฟีฟีตา วาวาอู (1835–1860) ธิดาคนที่สองของลีอูเฟา ซึ่งเป็นตูอิฮาอะงานางาตาและภรรยาคนที่สองของเขา ฮูลีตา ตูอิฟูอา ซึ่งการสมรสครั้งนี้ พระองค์มีพระราชบุตรร่วมกันสามพระองค์ได้แก่:
พระชายาพระองค์ที่ 2 คือ เตอีซา ปาลู ธิดาของมาเฮอูลีอูลี ซึ่งเป็นฟางูโปที่ 1 และภรรยาของเขาเลวาเว แต่การสมรสครั้งนี้ไม่มีพระราชบุตรแต่อย่างใด
วัดศิริมงคล (จังหวัดสมุทรสาคร)

วัดศิริมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านศิริมงคล ตำบลบ้านเกาะ อำเภอเมืองสมุทรสาคร จังหวัดสมุทรสาคร ริมฝั่งแม่น้ำท่าจีน หน้าวัดอยู่ตรงคุ้งน้ำพอดี ทำให้กระแสน้ำในแม่น้ำท่าจีนกัดเซาะตลิ่งในพื้นที่ของวัด ที่ดินตั้งวัดมีเนื้อที่ 17 ไร่ 1 งาน 47 ตารางวา
ประวัติ.
วัดศิริมงคลตั้งเมื่อ พ.ศ. 2443 ได้รับพระราชทานวิสุงคามสีมา เมื่อ พ.ศ. 2445 กล่าวกันว่า ผู้บริจาคที่ดินให้สร้างวัด คือ หลวงจู๊ล้ง ซึ่งเป็นคนจีนที่มาประกอบอาชีพเกษตรกรรม (ทำไร่อ้อย) ร่วมกับพี่น้องชาวมอญที่อพยพมาจากกรุงหงสาวดีที่มาพึ่งพระบรมโพธิสมภารพระบาทสมเด็จพระพุทธเลิศหล้านภาลัย โดยในราวปี พ.ศ. 2430 พระมหาทองสุข (อาจารย์ป๊อก) เป็นพระธุดงค์มอญ มาจำพรรษาอยู่ที่วัดบางปลา ต่อมาได้มีญาติโยมชาวจีนและชาวมอญ อาราธนาพระมหาทองสุขซึ่งเป็นนักเทศน์ภาษามอญได้ไพเราะ ให้ข้ามแม่น้ำท่าจีนมาทางทิศใต้ แล้วสร้างวัดศิริมงคลขึ้นมากลางไร้อ้อย ได้เริ่มสร้างศาลามุงจาก 1 หลัง ขนาดกว้าง 4 เมตร ยาว 9 เมตร จนต่อมาได้ยกฐานะเป็นวัด ตั้งชื่อวัดว่า "วัดศิริมงคล" แต่ชาวมอญในยุคนั้นมักเรียกว่า "วัดลัด" หรือภาษามอญเรียกว่า "เพ่อะป๊อต" ซึ่งแปลว่า วัดลัด ตามตำแหน่งของวัดที่เดิมเป็นคลองลัด แต่ปัจจุบันนี้น้ำได้เซาะตลิ่งพังจึงกลายเป็นแม่น้ำ
อาคารเสนาสนะ.
อุโบสถกว้าง 7 เมตร ยาว 22.50 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาการเปรียญกว้าง 24 เมตร ยาว 25 เมตร สร้างเมื่อ พ.ศ. 2447 เป็นอาคารไม้ หอสวดมนต์กว้าง 15 เมตร ยาว 24 เมตร สร้างเมื่อ พ.ศ. 2475 เป็นอาคารไม้ กุฏิสงฆ์จำนวน 6 หลัง เป็นอาคารไม้ ศาลาบำเพ็ญกุศลจำนวน 1 หลัง สร้างด้วยไม้
โกรกู

โกรกู  หรือที่รู้จักในบรรดาผู้ชื่นชอบและสื่อมวลชนว่า "เบบีโยดา" ("โยดาน้อย") เป็นตัวละครในเรื่องแต่งชุด"สตาร์ วอร์ส" มีบทบาทในภาพยนตร์ชุด "เดอะแมนดาโลเรียน" ซึ่งออกฉายทางดิสนีย์พลัส โกรกูเป็นเด็กทารกสายพันธุ์เดียวกันกับโยดา มีความสามารถทางพลังที่แข็งแกร่ง ในเรื่องนี้ ตัวเอกของเรื่องคือเดอะแมนดาลอเรียนได้รับการว่าจ้างให้จับตัวโกรกูไปให้กลุ่มกองกำลังที่เหลืออยู่ของจักรวรรดิกาแลกติก แต่เขากลับเกิดความผูกพันกับเด็กตนนี้และคอยปกป้องโกรกูจากจักรวรรดิ ชื่อจริงของตัวละครนี้ไม่ได้รับการเปิดเผยจนถึง "บทที่ 13" ในซีซั่น 2 ซึ่งเปิดเผยว่าโกรกูถูกเลี้ยงมาในวิหารเจไดบนดาวเคราะห์คอรัสซานท์ในช่วงเวลาที่เกิดสงครามโคลน ก่อนที่จะมีการเปิดเผยนี้ ตัวละครนี้ถูกกล่าวถึงในนาม "เดอะไชลด์" (The Child, "เด็กน้อย")
โกรกูมีบทบาทในภาพยนตร์ชุดนี้แทบทุกตอนยกเว้น "บทที่ 15" ตัวละครนี้ถูกสร้างสรรค์ขึ้นโดยผู้สร้างและผู้ดำเนินรายการ จอน แฟฟโรว์ ซึ่งต้องการสำรวจความลึกลับของโยดาและเผ่าพันธุ์ของโยดา ระหว่างที่ Favreau แลกเปลี่ยนความคิดเห็นกับ Dave Filoni ซึ่งเป็นผู้อำนวยการสร้างฝ่ายบริหารของภาพยนตร์ชุดเรื่องนี้ ตัวละครโกรกูก็ถูกพัฒนาเพิ่มขึ้น ภาพลักษณ์ของตัวละครนี้ถูกออกแบบโดยนักวาดภาพแนวคิด Christian Alzmann ในการถ่ายทำส่วนใหญ่แล้วโกรกูจะถูกถ่ายทำด้วยเทคนิกหุ่นเชิดสลับกับหุ่นยนต์บังคับและตกแต่งด้วยคอมพิวเตอร์กราฟิก
หุ่นเชิดที่ใช้ในการถ่ายทำถูกออกแบบโดย ลีเกซีเอฟเฟกต์ และใช้ทุนสร้างไปราว 5 ล้านดอลลาร์สหรัฐ ควบคุมโดยนักเชิดสองคน คนหนึ่งควบคุมตาและปาก อีกคนหนึ่งควบคุมการแสดงออกทางใบหน้า ให้เสียงโดยการผสมผสานกันระหว่างเสียงผู้ใหญ่และเสียงทารก และเสียงสัตว์อย่างหมาจิ้งจอกหูค้างคาวและคิงคาจู พลวัตรระหว่างตัวละครเดอะแมนดาลอเรียนและโกรกูซึ่งสะท้อนบทบาทผู้ปกครองและความเป็นพ่อเป็นแก่นสารสำคัญอย่างหนึ่งในภาพยนตร์ชุดเรื่องนี้ พร้อมๆ กับการที่ตัวละครทั้งโกรกูและเดอะแมนดาลอเรียนจะค่อยๆ เรียนรู้และตั้งคำถามถึงความหมายของความดี-ความชั่วและผลของธรรมชาติและการเลี้ยงดู
ตัวละครโกรกูได้รับการตอบรับในทางบวกอย่างล้นหลามจากเหล่าผู้ชื่นชอบ"สตาร์ วอร์ส" และนักวิจารณ์ โดยหลายคนถือว่าตัวละครนี้เป็นตัวละครขโมยซีนของภาพยนตร์ชุดเรื่องนี้ และกลายเป็นมีมทางอินเทอร์เน็ตอย่างรวดเร็ว นิตยสาร"เดอะการ์เดียน"ขนานนามโกรกูว่าเป็น "ตัวละครใหม่ที่ยิ่งใหญ่ที่สุดแห่งปี 2019" ในขณะที่"เดอะฮอลลีวู้ดรีพอร์ตเตอร์"บอกว่าตัวละครนี้เป็น"อนาคตของฮอลลีวู้ด" นักเขียนบทหลายคนกล่าวตรงกันว่าตัวละครโกรกูเป็นปัจจัยสำคัญอย่างยิ่งในความสำเร็จของบริการดิสนีย์พลัส ตัวละครนี้ถูกปกปิดเป็นความลับ ไม่ถูกกล่าวถึงเลยแม้แต่น้อยในสื่อประชาสัมพันธ์ก่อนการออกฉายของภาพยนตร์ชุด"เดอะแมนดาลอเรียน" ผลจากการปิดความลับนี้ทำให้ไม่มีสินค้าที่ระลึกออกขายทันทีหลังจากภาพยนตร์ชุดเรื่องนี้ออกฉายเป็นครั้งแรกเมื่อเดือนพฤศจิกายน ค.ศ. 2019 ซึ่งนักวิเคราะห์บางรายประเมินไว้ว่าทำให้ดิสนีย์สูญเสียรายได้ไปประมาณ 2.7 ล้านดอลลาร์สหรัฐ แต่ Bob Igor ซึ่งเป็น CEO ของดิสนีย์ในช่วงเวลาดังกล่าว ได้ออกมาปกป้องแผนยุทธศาสตร์ทางธุรกิจอันนี้ว่าคุ้มค่า
ผลกระทบทางวัฒนธรรม.
สินค้าที่ระลึก.
บริการจังเกิลสเกาท์ของแอมะซอนได้ประมาณการณ์เอาไว้ว่าดิสนีย์อาจสูญเสียโอกาสทำรายได้ไปราว 2.7 ล้านดอลลาร์สหรัฐ จากการที่ผลิตสินค้าตัวละครโกรกูออกมาวางจำหน่ายไม่ทันการ
เอเชียนเกมส์ 2030

เอเชียนเกมส์ 2030  เป็นการแข่งขันกีฬาเอเชียนเกมส์ฤดูร้อนครั้งที่ 21 ที่โดฮา ประเทศกาตาร์ หรือที่รู้จักอย่างเป็นทางการในชื่อ XXI Asiad จะเป็นการแข่งขันกีฬาหลายประเภทซึ่งจะมีการจัดการแข่งขันในปี พ.ศ. 2573 ก่อนหน้านี้โดฮาได้จัดการแข่งขันกีฬาเอเชียนเกมส์ 2006 เมื่อปี พ.ศ. 2549
เอเชียนเกมส์ 2034

เอเชียนเกมส์ 2034  เป็นการแข่งขันกีฬาเอเชียนเกมส์ฤดูร้อนครั้งที่ 22 ที่รียาด ประเทศซาอุดีอาระเบีย หรือที่รู้จักอย่างเป็นทางการในชื่อ XXII Asiad จะเป็นการแข่งขันกีฬาหลายประเภทซึ่งจะมีการจัดการแข่งขันในปี พ.ศ. 2577 ครั้งนี้จะเป็นครั้งแรกที่ซาอุดีอาระเบียจัดการแข่งขันกีฬาหลายประเภทของ OCA
เอดเลอร์

เอดเลอร์  เป็นบรรดาศักดิ์ขุนนางระดับต่ำที่สุดของรัฐชาติเยอรมัน เป็นรองจากอัศวิน (Ritter) ขุนนางชั้นเอดเลอร์ไม่มีบรรดาศักดิ์นำหน้า แต่จะมีคำว่า "von" อยู่ก่อนนามสกุล โดยมากเป็นบรรดาศักดิ์ที่มอบให้แก่ข้าราชการพลเรือนและทหาร และผู้ทำคุณประโยชน์แก่บ้านเมือง
หลังสิ้นสุดสงครามโลกครั้งที่หนึ่งในปีค.ศ. 1919 ระบบขุนนางในเยอรมนีและออสเตรียถูกยกเลิก คำว่า "von" จึงกลายเป็นส่วนหนึ่งของนามสกุล
มะนาเคาะฮ์

มะนาเคาะฮ์  เป็นหมู่บ้านในบริเวณภาคตะวันตกตอนกลางของประเทศเยเมน ตั้งอยู่ในเขตผู้ว่าการซานา ซึ่งอยู่บนถนนระหว่างซานากับอัลฮุดัยดะฮ์ โดยอยู่ห่างจากซานา ตัวหมู่บ้านตั้งอยู่ในญะบัลฮะรอซ ครั้งหนึ่งเคยเป็นที่ตั้งของชุมชนยิว จนกระทั่งพวกเขาอพยพไปที่อิสราเอลในคริสต์ศตวรรษที่ 19 ถึง 20 คาร์ล รัทเยินส์ (Carl Rathjens) นักภูมิศาสตร์ชาวเยอรมันได้มาเยี่ยมหมู่บ้านในช่วงต้นคริสต์ทศวรรษ 1930
ฮีกายัตมะโรงมหาวงศ์

<ns>0</ns>
 <revision>
 <parentid>10874496</parentid>
 <timestamp>2024-11-05T19:42:05Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ms| → {{langx|ms|</comment>
 <origin>11872205</origin>
 <model>wikitext</model>
 <format>text/x-wiki</format>
ฮีกายัตมะโรงมหาวงศ์ ({{langx|ms|حكاية مروڠ مهاوڠسا, Hikayat Merong Mahawangsa บางครั้งสะกดเป็น Hikayat Marong Mahawangsa}}) ซึ่งยังเป็นที่รู้จักกันในชื่อ ตำนานมะโรงมหาวงศ์ พงศาวดารเมืองไทรบุรี เป็นวรรณกรรมภาษามลายูที่บอกเล่าเรื่องราวและประวัติศาสตร์เชิงวีรคติของรัฐเกอดะฮ์ (ไทรบุรี) คาดกันว่าผลงานนี้เขียนขึ้นในช่วงปลายคริสต์ศตวรรษที่ 18 หรือในช่วงใดช่วงหนึ่งของคริสต์ศตวรรษที่ 19 ถึงแม้ว่าเอกสารนี้จะมีข้อเท็จจริงทางประวัติศาสตร์อยู่ แต่ก็มีเนื้อหาเหลือเชื่อหลายจุด เอกสารนี้ครอบคลุมช่วงเวลาตั้งแต่การเปิดเมืองเกอดะฮ์ของมะโรง มหาวงศ์ (ผู้อ้างว่าสืบเชื้อสายจากอเล็กซานเดอร์มหาราชแห่งราชอาณาจักรมาเกโดนีอา) ไปจนถึงการรับศาสนาอิสลาม
เดอะแมนดาลอเรียน (ตัวละคร)

เดอะแมนดาลอเรียน ("ชาวแมนดาลอร์") เป็นตัวละครในเรื่องแต่งชุด"สตาร์ วอร์ส" และเป็นตัวละครหลักในซีรีส์ชุด "เดอะแมนดาลอเรียน" ซึ่งออกฉายทางดิสนีย์พลัส มีชื่อจริงว่า ดิน จาริน  เป็นเด็กกำพร้าที่ถูกรับไปเลี้ยงโดยชาวแมนดาลอเรียนและต่อมากลายเป็นนักล่าเงินรางวัลและนักรบไร้นาม มักถูกเรียกจากคนอื่นว่า แมนโด้  ในตอนต้นของซีรีส์เขาได้รับการว่าจ้างจากจักรวรรดิกาแลกติกให้ตามล่าทารกน้อยโกรกู แต่เขากลับเกิดผูกพันกับทารกน้อยและตั้งเป้าหมายว่าจะปกป้องทารกจากจักรวรรดิ จนกลายเป็นเหมือนพ่ออีกคนหนึ่งของทารก เขาสวมหมวกตลอดเวลาต่อหน้าผู้อื่นตาม "วิถีแห่งแมนดาลอร์" ซึ่งเป็นกฎและธรรมเนียมที่เคร่งครัด ซึ่งแตกต่างจากตัวละครที่เป็นนักรบแมนดาลอเรียนคนอื่นๆ ที่เคยมีบทบาทใน"สตาร์ วอร์ส" ต่อมาจึงมีการเปิดเผยใน "บทที่สิบเอ็ด" ว่าวิถีแห่งแมนดาลอร์นี้เป็นธรรมเนียมที่ ณ เวลาตามท้องเรื่องถูกยึดถือปฏิบัติอย่างเคร่งครัดเฉพาะในกลุ่มนักรบแมนดาลอเรียน "เดอะ วอทช์" เท่านั้น ในขณะที่ชุมชนแมนดาลอเรียนกระแสหลักเริ่มละเลยวิถีนี้ไปหมดแล้ว
ผู้สร้างและผู้ดำเนินรายการของซีรีส์"เดอะแมนดาลอเรียน" คือ Jon Favreau เป็นผู้สร้างสรรค์ตัวละครนี้ขึ้นมาโดยได้รับแรงบันดาลใจบางส่วนมาจากตัวละคร "ชายไร้ชื่อ" ที่รับบทโดย Clint Eastwood จากภาพยนตร์แนวสปาเกตตีเวสเทิร์นไตรภาค Dollars Trilogy ซึ่งกำกับโดย Sergio Leone และภาพยนตร์ซามูไรโดยอากิระ คุโรซาวา (ซึ่งเป็นแรงบันดาลใจของภาพยนตร์ของ Leone อีกทีหนึ่ง) รวมไปถึงตัวละคร Han Solo ด้วย ตัวละครเดอะแมนดาลอเรียนให้เสียงและแสดงโดย Pedro Pascal เป็นหลัก โดย Favreau เป็นผู้เสนอบทนี้ให้ Pedro โดยมี Oscar Isaac ซึ่งเป็นเพื่อนสนิทของ Pedro และรับบท Poe Dameron ใน"สตาร์ วอร์ส" สนับสนุนให้เขารับบทนี้
ในระหว่างการถ่ายทำ"เดอะแมนดาลอเรียน" เปโดรก็กำลังถ่ายทำผลงานอื่นๆ ไปพร้อมๆ กันหลายผลงาน ดังนั้นจึงไม่ได้แสดงเองในบางตอน ในกรณีเช่นนี้ผู้ที่มารับบทแทนได้แก่นักแสดง Brendan Wayne และนักแสดงสตันท์ Lateef Crowder ชุดของตัวละครได้รับการออกแบบโดย Legacy Effects โดยมีความคล้ายคลึงอย่างมากกับชุดของตัวละครโบบา เฟทท์ แต่ผู้ผลิตก็พยายามสร้างความแตกต่างระหว่างชุดทั้งสองนี้ การที่ตัวละครนี้ต้องสวมชุดและปิดบังใบหน้าตลอดเวลาเป็นความท้าทายอย่างมากต่อนักแสดงที่จะใช้ภาษาท่าทางเล็กๆ น้อยๆ ในการสื่อสาร และการควบคุมอิริยาบถ เนื่องจากการขยับตัวเล็กน้อยจะเห็นชัดมากเมื่อนักแสดงใส่ชุดเกราะ
รอนนี เจียง

รอนนี ซิน ยี เจียง (เกิด 21 พฤศจิกายน พ.ศ. 2528) เป็นนักแสดงตลกและนักแสดงชาวมาเลเซีย ปัจจุบันเจียงเป็นผู้สื่อข่าวอาวุโสของรายการ The Daily Show ทาง Comedy Central และเป็นผู้สร้าง และเป็นดาราของซิตคอม ซึ่งฉายทางช่อง ABC (ออสเตรเลีย)และ Comedy Central Asia ในปี พ.ศ. 2560
อควาฟินา

นอรา ลุม (เกิด 2 มิถุนายน พ.ศ. 2531) รู้จักกันในนาม อควาฟินา  เป็นนักแสดงชาวอเมริกัน, นักแสดงตลก, ผู้มีบุคลิกทางอินเทอร์เน็ต, แร็ปเปอร์, นักเขียน และพิธีกรรายการโทรทัศน์ เธอโด่งดังในปี ค.ศ. 2012 เมื่อเพลงแร็พ "My Vag" ของเธอเป็นที่นิยมบนยูทูบ จากนั้นเธอก็ปล่อยอัลบั้มเปิดตัว Yellow Ranger (2014) และปรากฏตัวในซีรีส์ตลกของ MTV เรื่อง Girl Code (2014–2015) อัลบั้มที่สองของเธอ In Fina We Trust วางจำหน่ายในปี ค.ศ. 2018
แบร์รี คีโอกัน

แบร์รี คีโอกัน (เกิด 18 ตุลาคม 1992) เป็นนักแสดงชาวไอริช เขาเคยปรากฏตัวในภาพยนตร์เรื่อง "Dunkirk", "The Killing of a Sacred Deer", ซึ่งเขาได้รับรางวัล Irish Film and Television Award สาขานักแสดงสมทบชายยอดเยี่ยมและได้รับการเสนอชื่อเข้าชิงรางวัล Independent Spirit Award สาขานักแสดงสมทบชายยอดเยี่ยม และ "Trespass Against Us" เขายังรับบทเป็นเวย์น "heartless cat killer" ในละครเรื่อง RTÉ 
คีโอกันเป็นทูตของดิออร์ ในปี พ.ศ. 2563 เขาได้รับการจัดอันดับให้อยู่ในอันดับที่ 27 ในรายชื่อนักแสดงภาพยนตร์ที่ยิ่งใหญ่ที่สุดของไอร์แลนด์ ของ The Irish Times
มา ดง-ซ็อก

มา ดง-ซ็อก (ชื่อเกิด อี ดง-ซ็อก เกิดวันที่ 1 มีนาคม พ.ศ. 2514) หรือที่รู้จักกันในนาม ดอน ลี เป็นนักแสดงชาวอเมริกันเชื้อสายเกาหลี ด้วยการแสดงที่โดดเด่นของเขาใน Train to Busan และบทบาทนำที่ตามมาทำให้ มากลายเป็นหนึ่งในนักแสดงที่ประสบความสำเร็จมากที่สุดในเกาหลีใต้
วัดนาโคก

วัดนาโคก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านนาโคก ตำบลนาโคก อำเภอเมืองสมุทรสาคร จังหวัดสมุทรสาคร
ประวัติ.
วัดนาโคกไม่มีประวัติการก่อสร้างที่แน่ชัด สันนิษฐานว่าตั้งขึ้นเมื่อ พ.ศ. 2420 แต่เดิมกุฏิสงฆ์มุงด้วยใบจาก ในสมัยพระครูสาครธรรมคุณเป็นเจ้าอาวาสในช่วง พ.ศ. 2492–2539 ได้มีการก่อสร้างอาคารเสนาสนะต่าง ๆ เช่น ศาลาการเปรียญ ศาลาอเนกประสงค์ วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2549 ด้านการศึกษา วัดเปิดสอนโรงเรียนพระปริยัติธรรมแผนกธรรมเมื่อ พ.ศ. 2528
อาคารเสนาสนะ.
พระอุโบสถสร้างขึ้นเมื่อ พ.ศ. 2460 ภายในประดิษฐานพระพุทธรูปปางมารวิชัย พระประธานอุโบสถ และพระพุทธรูปยืนสัมฤทธิ์ปางห้ามสมุทร ในวันขึ้น 8 ค่ำ เดือน 3 ของทุกปี ทางวัดจะมีงานประจำปีปิดทองหลวงพ่อสัมฤทธิ์
ศาลาการเปรียญกว้าง 12 เมตร ยาว 38 เมตร สร้างเมื่อ พ.ศ. 2530 หอสวดมนต์กว้าง 3.50 เมตร ยาว 8.50 เมตร สร้างเมื่อ พ.ศ. 2541 เป็นอาคารไม้ทรงไทย กุฏิสงฆ์จำนวน 7 หลัง เป็นอาคารครึ่งตึกครึ่งไม้ 7 หลัง วิหารกว้าง 3.50 เมตร ยาว 8.50 เมตร เป็นอาคารไม้ทรงไทย สร้างเมื่อ พ.ศ. 2465 ศาลาอเนกประสงค์ กว้าง 7.09 เมตร ยาว 21.14 เมตร สร้างเมื่อ พ.ศ. 2513 เป็นอาคารไม้ หลังคามุงกระเบื้อง ศาลาบำเพ็ญกุศลจำนวน 3 หลัง
วัดยังมีเรือขุดโบราณซึ่งชาวบ้านนาโคกได้ทำนาเกลือแล้วขุดพบ กรมศิลปากรได้มาดูแลขึ้นไว้เป็นของราชการ และมอบให้ทางวัดนาโคกดูแล
หลวงพ่อสัมฤทธิ์.
ประวัติของหลวงพ่อสัมฤทธิ์ กล่าวกันว่าในสมัยกรุงธนบุรี มีชายสองคนได้นำเกลือจากนาโคกขึ้นขายที่ทางเหนือและซื้อข้าวกลับมาขายที่นาโคก ระหว่างทางล่องเรือกลับได้จอดเรือแวะพักที่พระนครศรีอยุธยา ได้เดินลึกเข้าไปก็พบวัดร้างแห่งหนึ่งซึ่งมีพระพุทธรูปสัมฤทธิ์อยู่สององค์ ขนาดไม่ใหญ่นัก องค์หนึ่งเป็นพระพุทธรูปประทับนั่งปางมารวิชัย อีกองค์เป็นพระพุทธรูปประทับยืนปางห้ามสมุทร ทรงเทริดสมัยอยุธยา พอจะเดินกลับปรากฏไม่สามารถหาทางกลับได้ ยังวนเวียนอยู่ในวัดร้างแห่งนั้น ทั้งสองคนจึงปรึกษากันว่าอาจจะเป็นเพราะพระพุทธรูปทั้งสององค์ก็เป็นได้ จึงเดินไปกราบที่พระพุทธรูปแล้วก็คิดว่าถ้าหากนำพระพุทธรูปทั้งสององค์กลับมาด้วยอาจจะกลับเรือได้ ทั้งสองจึงอุ้มพระพุทธรูปทั้งสองกลับมายังเรือได้ และได้นำพระพุทธรูปทั้งสององค์มาประดิษฐานที่วัดนาโคก โดยท่านเจ้าอาวาสในสมัยนั้นได้นำพระพุทธรูปทั้งสององค์ไปประดิษฐานที่หอไตร จนเวลาผ่านไปหลายปี ก็ลืมไปว่ามีพระพุทธรูปสององค์อยู่ที่หอไตร
จนวันหนึ่ง หมู่บ้านนาโคกได้มีการแก้บนศาลเจ้าแห่งหนึ่ง มีการจัดมหรสพทั้งลิเกและละครครั้งใหญ่กว่าทุกครั้ง ทำให้สถานที่ไม่เพียงพอ เจ้าภาพจึงได้ไปขออนุญาตเข้าไปใช้พื้นที่จัดในวัดนาโคก ได้เกิดปาฏิหาริย์คือ พระพุทธรูปปางห้ามสมุทรซึ่งประดิษฐานบนหอไตรได้เสด็จลงมาอยู่ข้างล่างโดยมิได้มีใครนำลงมา อีกทั้งคณะลิเกและคณะละครต่างก็เกิดอาการจุกเสียดจนไม่สามารถแสดงได้ ชาวบ้านจึงได้บอกให้นำธูปเทียนมาบูชากล่าวขอขมาลาโทษเสีย จากนั้นคณะลิเกและละครต่างก็หายจุกเสียดเป็นอัศจรรย์ จากนั้นมาชาวบ้านก็ต่างกราบไหว้บูชาพระพุทธรูปองค์นี้ เป็นที่โจษขานกันต่อมาในความศักดิ์สิทธิ์
วัดชังเรืองภาวนาราม

วัดชังเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านทุ่งนา ตำบลบางจาก อำเภอพระประแดง จังหวัดสมุทรปราการ มีที่ดินตั้งวัดเนื้อที่ 6 ไร่ พื้นที่ตั้งวัดเป็นที่ราบลุ่ม แวดล้อมไปด้วยที่ดินจัดสรร 
วัดชังเรืองได้รับอนุญาตให้สร้างเมื่อวันที่ 18 กรกฎาคม พ.ศ. 2521 โดยมีนางสาวเล็ก ชังเรือง เป็นผู้บริจาคที่ดินและดำเนินการสร้างวัด กระทรวงศึกษาธิการได้ประกาศตั้งเป็นวัดเมื่อวันที่ 22 มกราคม พ.ศ. 2522 โดยตั้งชื่อวัดตามนามสกุลผู้สร้างวัดเพื่อเป็นเกียรติอนุสรณ์สืบไป ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2528 เจ้าอาวาสรูปปัจจุบันคือ พระอธิการ ประมวล ธมฺมาสโย
อาคารเสนาสนะต่าง ๆ ดังนี้ อุโบสถกว้าง 5.50 เมตร ยาว 15 เมตร ศาลา จำนวน 4 หลังกุฏิสงฆ์จำนวน 30 หลัง
เอกรัตน์ สารสุข

เอกรัตน์ สารสุข ชื่อเล่น เอก (เกิดวันที่ 26 มีนาคม พ.ศ. 2518)เกิดที่กรุงเทพมหานคร อดีตนักแสดงและนายแบบชาวไทยในสังกัดช่อง 7 มีชื่อเสียงจากละครเรื่อง "รัตนโกสินทร์" และ "ทัดดาวบุษยา" ออกอากาศทางสถานีช่อง 7เป็นต้น
ประวัติ.
เอกรัตน์เกิดเมื่อวันที่ 26 มีนาคม พ.ศ. 2518 อดีตเป็นนักแสดงและนายแบบชาวไทยเกิดที่กรุงเทพมหานครและสำเร็จการศึกษาระดับโรงเรียนประถมศึกษาที่โรงเรียนเขมะสิริอนุสสรณ์และสำเร็จการศึกษาระดับปริญญาตรีที่มหาวิทยาลัยรามคำแหงและสำเร็จการศึกษาระดับปริญญาโทที่คณะนิติศาสตร์ มหาวิทยาลัยรามคำแหง เอกรัตน์เริ่มเข้าสู่วงการบันเทิงเมื่อตอน อายุ 19 ปี จากการเป็นนายแบบและได้รับโอกาสโดยการชักชวนจากก้อง ปิยะ เศวตพิกุล เป็นนักแสดงชาวไทย เป็นคนแนะนำให้มาเดินแบบและในภายหลังเอกรัตน์มีผลงานโฆษณาต่างๆ เช่น กาแฟคอฟฟี่เมต และ ชาร์ป เป็นต้นต่อมาเขาได้ลงนามสัญญาเป็นนักแสดงในสังกัดช่อง 7 มีผลงานละครเรื่อง "รัตนโกสินทร์" และ "ทัดดาวบุษยา" เป็นต้นและผลงานละครต่างๆออกอากาศทางสถานีช่อง 7 และเป็นพระเอกในดวงใจของแฟนละครและให้การตอบรับเป็นอย่างเรื่อยมา และในปัจจุบันเอกรัตน์ประกอบอาชีพส่วนตัว เช่น ทำธุรกิจเกี่ยวทัวร์การท่องเที่ยวและเขามีผลงานละครเรื่อง "บ่วงหงส์" เป็นละครเรื่องสุดท้ายออกอากาศทางสถานีช่อง 7 ภายหลังเขาสิ้นสุดสัญญาเป็นนักแสดงในสังกัดช่อง 7 ได้ยุติรับงานการแสดงตั้งแต่ปี พ.ศ. 2553 เพื่อประกอบอาชีพทำธุรกิจส่วนตัว เช่น เครื่องประดับต่างๆ และในปัจจุบันเอกรัตน์มีธุรกิจเป็นเกี่ยวกับจิวเวลรี่ แบรนด์ Augusty สามารถหาซื้อได้ตาม ห้างสรรพสินค้าโรบินสัน และ ห้างสรรพสินค้าเซ็นทรัล เป็นต้น
วัดท้องคุ้ง (อำเภอพระประแดง)

วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดท้องคุ้ง ตำบลบางหญ้าแพรก อำเภอพระประแดง จังหวัดสมุทรปราการ ทิศตะวันออกติดกับแม่น้ำเจ้าพระยา ทิศตะวันตกติดกับลำคลองท้องคุ้ง
วัดท้องคุ้งสร้างขึ้นเมื่อ พ.ศ. 2356 ไม่ทราบนามผู้สร้าง ตั้งอยู่เหนือคุ้งน้ำ ประชาชนจึงได้ถือนิมิตนี้เรียกว่า "วัดท้องคุ้ง" และหมู่บ้านแถวนั้นก็เรียกว่าบ้านคลองท้องคุ้ง อุโบสถหลังใหม่ได้รับวิสุงคามสีมาเมื่อวันที่ 23 สิงหาคม พ.ศ. 2499 ได้ผูกพัทธสีมาในปี พ.ศ. 2508 ในด้านการศึกษาทางวัดได้เปิดสอนปริยัติธรรม เริ่มมาตั้งแต่ พ.ศ. 2476
อาคารเสนาสนะของวัด ได้แก่ พระอุโบสถ กุฏิสงฆ์จำนวน 8 หลัง ศาลาการเปรียญสร้างเมื่อ พ.ศ. 2503 หอไตรและมณฑปสร้างขึ้นเมื่อ พ.ศ. 2356 ปูชนียวัตถุของวัดได้แก่ พระสังกัจจายน์ อายุมากกว่า 200 ปี พระประธานในอุโบสถเป็นพระพุทธรูปปางมารวิชัย พระพุทธรูปสมัยอยุธยาตอนปลาย พระพุทธชินราช พระสารีบุตรคู่ซ้ายขวา
ในสมัยหลวงปู่ฉ่ำเป็นเจ้าอาวาส ท่านได้สร้างพระเครื่องไว้แจกจ่ายแก่ศิษย์และชาวบ้าน ได้แก่ พระปิดตาหลังเบี้ย พิมพ์เข่าบุ๋มและเข่าตัน พระพิมพ์บัวฟันปลา พระปิดตาพิมพ์เล็ก พระผงกลีบบัว พระผงพิมพ์ลำพูนปรกโพธิ์ และพระปิดตาเนื้อชินตะกั่ว เป็นต้น
คุมเมล นานจีอานี

คุมเมล อาลี นานจีอานี (/kʊˈmeɪl ˌnɑːndʒiˈɑːni/; เกิดปี พ.ศ. 2520 หรือ 2521) เป็นนักแสดงตลก, นักแสดง, นักเขียนบท และพ็อดคาสเตอร์ชาวปากีสถาน-อเมริกันซึ่งเป็นที่รู้จักจากบทบาทของเขาในฐานะ Dinesh ในซีรีส์ตลกของ HBO เรื่อง "Silicon Valley" (พ.ศ. 2557–2562) และร่วมเขียนบทและแสดงในภาพยนตร์โรแมนติกคอมเมดี้เรื่อง "The Big Sick" (2017) สำหรับการเขียนบทร่วมกับภรรยาของเขา Emily V. Gordon เขาได้รับการเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยม และในปี ค.ศ. 2018 นิตยสารไทม์ได้เสนอชื่อให้เขาเป็นหนึ่งใน 100 บุคคลที่มีอิทธิพลมากที่สุดในโลก
วีริณฐ์ศรา ตั้งกิจสุวานิช

วีริณฐ์ศรา ตั้งกิจสุวานิช ชื่อเล่น เพิร์ธ (ชื่อเดิม : กวิสรา)
เป็นนักแสดงหญิงชาวไทยสังกัด เดอะ วัน เอ็นเตอร์ไพรส์ เป็นที่รู้จักจากบทบาท "นิ้ง" จากซิตคอม "3 หนุ่ม 3 มุม คูณ 2" และบทบาท "ลลิตา" จากละครเรื่อง "VIP รักซ่อนชู้"
ประวัติ.
วีริณฐ์ศรา ตั้งกิจสุวานิช ชื่อเล่น เพิร์ธ 
เกิดเมื่อวันที่ 19 กุมภาพันธ์ พ.ศ. 2546 เป็นคนกรุงเทพมหานคร จบการศึกษาระดับชั้นประถมศึกษาปีที่ 1 จนถึงระดับชั้นมัธยมศึกษาปีที่ 5 ที่โรงเรียนอัสสัมชัญคอนแวนต์ ระดับชั้นมัธยมศึกษาปีที่ 6 ที่โรงเรียนอัสสัมชัญศึกษา และระดับปริญญาตรีที่วิทยาลัยนวัตกรรม มหาวิทยาลัยธรรมศาสตร์ สาขาการจัดการมรดกวัฒนธรรมและอุตสาหกรรมสร้างสรรค์ (BMCI) 
เข้าสู่วงการบันเทิง.
เพิร์ธ วีริณฐ์ศรา เริ่มเข้าสู่วงการบันเทิงจากการได้เล่นซีรีส์วายเรื่อง Why R U The Series เพราะรักใช่เปล่า รับบท ซอล น้องสาวของ ซน ต่อมาได้แสดงซิตคอมเรื่อง 3 หนุ่ม 3 มุม คูณ 2 รับบทเป็น นิ้ง จากนั้นได้เซ็นสัญญาเป็นนักแสดงสังกัดช่องวัน 31 และได้ขึ้นแท่นเป็นนางเอกเต็มตัวในละครเรื่อง "เจ้าสาวยืนหนึ่ง" นอกจากนี้ยังเป็นนางเอกเอ็มวีเพลงอีกมากมาย รวมถึงถ่ายแบบและโฆษณา
ลอเรน ริดลอฟฟ์

ลอเรน ริดลอฟฟ์ (นามสกุลเดิม เตรูเอล (เกิด 6 เมษายน พ.ศ. 2521) เป็นนักแสดงชาวอเมริกันที่มีความพิการทางการได้ยิน เป็นที่รู้จักจากการแสดงบท "คอนนี" ในละครชุดทางโทรทัศน์เรื่อง "เดอะวอล์กกิงเดด" ซีซันที่ 9–11 (ค.ศ. 2018–2021) และบท "มัคคารี/เฮอร์ริเคน" ใน "ฮีโร่พลังเทพเจ้า" (ค.ศ. 2021) ซึ่งเป็นภาพยนตร์ลำดับที่ 26 ในจักรวาลภาพยนตร์มาร์เวล โดยเธอเริ่มมีชื่อเสียงมาจากการเป็นนักแสดงนำคู่กับ โจชัว แจ็กสัน ในละครบรอดเวย์เรื่อง "Children of a Lesser God" (ค.ศ. 2018) ซึ่งทำให้เธอได้รับการเสนอชื่อเข้าชิงรางวัลโทนี สาขานักแสดงนำหญิงยอดเยี่ยมจากละครเวที
วัยเด็กและการศึกษา.
ลอเรน ริดลอฟฟ์ มีชื่อเดิมว่า ลอเรน เตรูเอล เกิดเมื่อวันที่ 6 เมษายน ค.ศ. 1978 ที่เมืองชิคาโก รัฐอิลลินอย สหรัฐอเมริกา พ่อของเธอ อูโก เตรูเอล เป็นชาวเม็กซิกัน ทำงานให้กับมหาวิทยาลัยอิลลินอย ชิคาโก แม่ของเธอเป็นชาวอเมริกันเชื้อสายแอฟริกา โดยช่วงแรกพ่อแม่ของเธอคิดว่าเธอเป็นเด็กที่มีพัฒนาการล่าช้าจนกระทั่งมาทราบว่าแท้จริงแล้วเธอมีความพิการทางการได้ยินมาตั้งแต่กำเนิด ทำให้ครอบครัวของเธอต้องเรียนรู้ภาษามือ เธอเข้าเรียนที่โรงเรียนคาทอลิกร่วมกับเด็กปกติและมีผลการเรียนที่ดีจนกระทั่งเธอตัดสินใจหยุดการใช้เสียงตั้งแต่อายุ 13 ปี เพราะไม่อยากให้ผู้คนตัดสินความสามารถและคุณค่าในตัวเธอจากการใช้เสียง
หลังจบจากโรงเรียนคาทอลิก เธอเข้าเรียนต่อชั้นมัธยมศึกษาที่โรงเรียนสำหรับผู้มีปัญหาทางการได้ยินในวอชิงตัน ดี.ซี. โดยได้รู้จักกับเพื่อนที่มีปัญหาเช่นเดียวกันกับตัวเธอ เธอมีความสนใจและเรียนรู้ทางด้านศิลปะ, เครื่องเซรามิก และการแสดงละคร นอกจากนี้เธอยังอยู่ในทีมเชียร์ลีดเดอร์โดยเป็นหญิงชาวอเมริกันหูหนวกคนแรกที่ได้เป็นเชียร์ลีดเดอร์ที่แข่งขันในระดับนานาชาติ
วัดท้องคุ้ง (อำเภอบางบ่อ)

วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านท้องคุ้ง ตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 1 งาน
วัดท้องคุ้งตั้งวัดเมื่อวันที่ 13 ตุลาคม พ.ศ. 2529 ชื่อวัดตั้งตามชื่อหมู่บ้าน ผู้บริจาคที่ดินให้วัดคือ นายเทียนและนางผวน เกิดทอง เดิมนั้นที่ตั้งวัดอยู่ระหว่างวัดมงคลโคธาวาสกับวัดโคธาราม ห่างกันประมาณ 5 กิโลเมตร เมื่อมีงานเทศกาลต่าง ๆ เช่น วันสงกรานต์ วันเข้าพรรษา ชาวบ้านท้องคุ้งไม่สะดวกในการเดินทาง เพราะต้องอาศัยเดินทางโดยทางเรือ จึงคิดที่จะสร้างวัดขึ้นโดยการนำของนายเทียน เกิดทอง
วัดท้องคุ้งได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531 เขตวิสุงคามสีมา กว้าง 22 เมตร ยาว 44 เมตร ในด้านการศึกษา มีโรงเรียนพระปริยัติธรรม แผนกธรรมบาลีและสามัญ เปิดสอนเมื่อ พ.ศ. 2525 และมีศูนย์อบรมเด็กก่อนเกณฑ์ในวัด
สิ่งโดดเด่นของวัด คือมีรูปปั้นท้าวพญายมหน้าตาขึงขัง น่าเกรงขาม นั่งอยู่บนหลังคาเมรุตรงบันไดทางขึ้น มือหนึ่งถือบัญชีบุญบัญชีบาป อีกมือหนึ่งชี้ลงมาด้านล่าง สร้างขึ้นตั้งแต่ปี พ.ศ. 2530 ผู้ริเริ่มสร้างคือ พระครูมงคลสมณานุวัตร เจ้าอาวาส มูลเหตุที่สร้างเนื่องจากเวลามีงานศพหรืองานบุญอื่น ๆ ภายในวัดมักมีชาวบ้านดื่มสุรากันเป็นประจำ เมื่อได้ตักเตือน ชาวบ้านก็เลี่ยงโดยการนำเหล้าใส่ขวดน้ำหรือขวดเครื่องดื่มชูกำลัง ทางวัดเขียนป้ายห้ามดื่มสุราในวัด แต่ก็ไม่สามารถแก้ปัญหาได้ เจ้าอาวาสจึงได้ให้ช่างปั้นรูปท้าวพญายม มีการจัดพิธีไหว้ท้าวพญายมขึ้นในวันแรม 5 ค่ำ เดือน 4 ของทุกปี
ไบรอัน ไทรี เฮนรี

ไบรอัน ไทรี เฮนรี (เกิด 31 มีนาคม พ.ศ. 2525) เป็นนักแสดงชาวอเมริกัน เขาเป็นที่รู้จักกันเป็นอย่างดีจากบทบาทของเขาในฐานะ Alfred "Paper Boi" Miles ในซีรีส์ตลก-ดราม่าของ FX เรื่อง "Atlanta" (2016 - ปัจจุบัน) ซึ่งเขาได้รับการเสนอชื่อชิงรางวัล Primetime Emmy Award สาขานักแสดงสมทบชายยอดเยี่ยมในซีรีส์ตลก
วัดพระยาญาติ

วัดพระยาญาติ เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 7 บ้านวัดปากง่าม ตำบลบางช้าง อำเภออัมพวา จังหวัดสมุทรสงคราม ตั้งอยู่บริเวณจุดบรรจบระหว่างคลอง 3 คลอง ได้แก่ คลองดาวดึงษ์ คลองวัดจุฬามณี และคลองอัมพวา ด้วยเหตุนี้ชาวบ้านจึงเรียกว่า วัดปากง่าม ในปัจจุบันเจ้าอาวาสคือ พระอธิการใจ ฐิตาจาโร 
ประวัติ.
มีบันทึกว่าวัดพระยาญาติตั้งวัดเมื่อ พ.ศ. 2343 แต่คาดว่าน่าจะสร้างมาตั้งแต่สมัยอยุธยา เจ้าคุณบางช้าง (แก้ว) และสามีคือพระแม่กลองบุรีได้มาปฏิสังขรณ์ไว้ครั้งหนึ่ง แต่ต่อมาวัดได้ทรุดโทรมลง สมัยกรุงธนบุรี กรมขุนกษัตรานุชิตหรือเจ้าฟ้าสุพันธุวงศ์ร่วมกับพระญาติพระวงศ์ของท่านได้บูรณะขึ้นมาใหม่เพื่อน้อมเกล้าถวายแด่สมเด็จพระเจ้าตากสินมหาราช วัดได้รับพระราชทานวิสุงคามสีมาเมื่อวันที่ 12 มกราคม พ.ศ. 2522
อาคารเสนาสนะ.
อุโบสถเป็นของเก่า ไม่มีวิหาร ส่วนศาลาการเปรียญได้สร้างขึ้นในสมัยพระอธิการอุ แต่รื้อถอนและปลูกสร้างใหม่ในปี พ.ศ. 2519 อุโบสถหลังใหม่สร้างในสมัยพระครูสมุทรภัทรกิจ (ทอง สุภปาโล) เป็นเจ้าอาวาส พระประธานในอุโบสถเป็นพระประธานที่สร้างขึ้นด้วยการก่ออิฐถือปูน แล้วลงรักปิดทอง หน้าตักกว้าง 140 เซนติเมตร สูง 170 เซนติเมตร 
โบราณวัตถุ.
ภายในพระอุโบสถประดิษฐานพระประธานเก่าแก่ก่ออิฐถือปูนลงรักปิดทอง นอกจากนี้ยังมีธรรมาสน์เก่าที่ศาลาการเปรียญ ซึ่งเดิมเป็นพระที่นั่งทรงธรรมในรัชกาลที่ 2 หอระฆังมีระฆังหล่อด้วยทองเหลืองลงหิน ตู้พระไตรปิฎกได้รับถวายเมื่อปี พ.ศ. 2496 โดยนายอุ้ยซิว นางน้อย ศุกรสุนทร และนายสิน นางกิมซ่วน สมสกุล สร้างถวาย
ประเพณี.
งานประเพณีตรุษไทยแห่พระทางน้ำ เริ่มวันแรกคือ แรม 13 ค่ำ เดือน 4 เป็นวันที่อัญเชิญหลวงพ่อเขาตะเคราและเจ้าอาวาสลงเรือแห่ทางน้ำรอบเกาะอัมพวา และอีกสามวันที่เหลือ คือ แรม 14 ค่ำ และ 15 ค่ำ เดือน 4 และ ขึ้น 1 ค่ำ เดือน 5 ตามลำดับ เป็นการปิดทอง รำแก้บน และนมัสการหลวงพ่อเขาตะเครา ทางวัดยังได้เตรียมเรือหางยาวสำหรับญาติโยมที่ต้องการนั่งเรือขบวนแห่พระอีกหลายสิบลำ
เส้นทางเริ่มจากวัดพระญาติ ผ่านวัดสำคัญและสถานที่หลักดังนี้ วัดจุฬามณี วัดทรงธรรม วัดช่องลม วัดบางกะพ้อม วัดแก้วฟ้า วัดนางวัง ตลาดน้ำอัมพวา และสิ้นสุดที่วัดพระยาญาติ ใช้เวลาทั้งสิ้นราว 3–4 ชั่วโมง จากนั้นจึงอัญเชิญหลวงพ่อเขาตะเคราขึ้นประดิษฐานในปะรำพิธีด้านข้างศาลาการเปรียญเพื่อให้ญาติโยมได้สักการะและปิดทอง และในตอนกลางคืนจะมีมหรสพทุกคืน ส่วนสามวันที่เหลือ จะเป็นการปิดทอง นมัสการหลวงพ่อเขาตะเครา หรือกระทั่งแก้บนด้วยละครรำตลอดทั้งวัน
เจมมา ชาน

เจมมา ชาน (เกิด 29 พฤศจิกายน พ.ศ. 2525) เป็นนักแสดงและนางแบบชาวอังกฤษเชื้อสายจีน มีชื่อภาษาจีนว่า เฉินจิ้ง  เธอเป็นที่รู้จักจากบทบาท "แอสทริด เหลียง" ในภาพยนตร์เรื่อง "เหลี่ยมโบตั๋น" (ค.ศ. 2018) ซึ่งทำให้เธอได้รับการเสนอชื่อให้เข้าชิงรางวัลแซกอวอร์ดส์ ก่อนที่ต่อมาจะได้ร่วมแสดงในภาพยนตร์ซูเปอร์ฮีโรของจักรวาลภาพยนตร์มาร์เวล 2 เรื่อง โดยเธอรับบทเป็น "มินน์-เออร์วา" ใน "กัปตัน มาร์เวล" (ค.ศ. 2019) และรับบทเป็น "เซอร์ซี" ใน "ฮีโร่พลังเทพเจ้า" (ค.ศ. 2021) รวมถึงเป็นผู้ให้เสียงพากย์ตัวละคร "นามาริ" ใน "รายากับมังกรตัวสุดท้าย" นอกจากผลงานภาพยนตร์แล้ว เจมมา ชาน ยังมีผลงานทางละครโทรทัศน์ โดยเธอเคยปรากฏตัวในดอกเตอร์ฮู กู้วิกฤตจักรวาล ปี 4 ในตอนพิเศษ และร่วมแสดงใน "เชอร์ล็อก", "บันทึกลับนางโทร" และได้เป็นนักแสดงนำในละครโทรทัศน์เรื่อง "ฮิวแมนส์"
ชานเกิดในลอนดอนและเติบโตในเมืองเคนท์ เข้าเรียนที่ Newstead Wood School for Girls และเรียนกฎหมายที่ Worcester College, Oxford เธอได้รับตำแหน่งในบริษัทกฎหมายหลังจากสำเร็จการศึกษา แต่เลือกที่จะประกอบอาชีพด้านการแสดงแทนโดยเรียนการแสดงที่ Drama Centre London เธอเคยมีบทบาทสมทบในซีรีส์โทรทัศน์: Doctor Who ตอนพิเศษ "The Waters of Mars", Secret Diary of a Call Girl (2011), Fresh Meat (2011) และ Bedlam (2011)
วัดอ่างทอง (จังหวัดสมุทรสาคร)

วัดอ่างทอง เป็นวัดราษฎร์สังกัดคณะสงฆ์ฝ่ายมหานิกาย ริมแม่น้ำท่าจีน ในหมู่ที่ 11 บ้านอ่างทอง ตำบลบางยาง อำเภอกระทุ่มแบน จังหวัดสมุทรสาคร ภายในวัดมีตลาดนัดเศรษฐี เปิดทุกวันอาทิตย์ตั้งแต่ 08.00–14.00 น.
ประวัติ.
วัดอ่างทองสร้างขึ้นเมื่อปี พ.ศ. 2404 ไม่ปรากฏหลักฐานนามผู้สร้างและผู้บริจาค วัดได้ฝังลูกนิมิตผูกพัทธสีมาเมื่อ พ.ศ. 2479 ตามตำนานเล่าว่า มีต้นไม้ใหญ่ 1 ต้น และจำเป็นต้องโค่นไม้นี้เพื่อสร้างวัด ในคืนก่อนทำการโค่น เกิดแสงประหลาดพวยพุ่งขึ้นจากพื้นดิน สูงคล้ายดอกไม้เพลิงสว่างโชติช่วง ตามโบราณกล่าวว่าทรัพย์แผ่นดินเคลื่อนที่ จึงสันนิษฐานว่าน่าจะเป็นทอง ซึ่งเป็นทรัพย์แผ่นดินฝังอยู่และเคลื่อนที่ไปอยู่ที่อื่น จึงเป็นเหตุให้ตั้งชื่อวัดว่า "วัดอ่างทอง" อีกนัยหนึ่ง บริเวณสถานที่ที่สร้างวัดมีรูปลักษณ์คล้ายอ่าง โดยมีแม่น้ำท่าจีนรอบล้อมอยู่ วัดได้รับพระราชทานวิสุงคามสีมาเมื่อ พ.ศ. 2478 เขตวิสุงคามสีมากว้าง 10 เมตร ยาว 30 เมตร
ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 และโรงเรียนผู้ใหญ่วัด เปิดสอนเมื่อ พ.ศ. 2540 นอกจากนี้มีโรงเรียนประถมศึกษาตั้งอยู่ในที่ดินวัด
อาคารเสนาสนะ.
อุโบสถกว้าง 8 เมตร ยาว 28 เมตร สร้างเมื่อ พ.ศ. 2479 ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 2 เมตร สูง 3 เมตร สร้างเมื่อ พ.ศ. 2479 ศาลาการเปรียญกว้าง 12 เมตร ยาว 28 เมตร สร้างเมื่อ พ.ศ. 2500 เป็นอาคารไม้ทรงไทย หอสวดมนต์กว้าง 12 เมตร ยาว 44 เมตร สร้างเมื่อ พ.ศ. 2533 กุฏิสงฆ์จำนวน 15 หลัง เป็นอาคารครึ่งตึกครึ่งไม้ ศาลาอเนกประสงค์กว้าง 12 เมตร ยาว 30 เมตร สร้างเมื่อ พ.ศ. 2522 เป็นอาคารไม้ทรงไทย ศาลาบำเพ็ญกุศลจำนวน 2 หลัง
วัดดิสานุการาม

วัดดิสานุการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
ประวัติ.
สันนิษฐานว่าสร้างวัดดิสานุการามในสมัยพระบาทสมเด็จพระนั่งเกล้าเจ้าอยู่หัว เดิมชื่อว่า วัดจางวางดิษฐ์ หรือ วัดจางวางดิส ตามนามผู้สร้าง ตามข้อมูลของกรมการศาสนาระบุว่าสร้างปี พ.ศ. 2350 ได้รับพระราชทานวิสุงคามสีมาเมื่อ พ.ศ. 2397 วัดนี้สร้างก่อนวัดเทวีวรญาติซึ่งอยู่เยื้องกันและต้องมาใช้โบสถ์วัดดิสานุการามในระยะแรก ต่อมาได้ขึ้นทะเบียนวัดและใช้ชื่อว่า "วัดดิสานุการาม"
อาคารเสนาสนะ.
พระอุโบสถหลังคา 2 ชั้น ติดช่อฟ้า ใบระกา หางหงส์ ปิดทองประดับกระจก หน้าบันลวดลายดอกไม้ ประดับกระจกสี ซุ้มประตูหน้าต่างทรงมงกุฎ ประดับปูนปั้นลายดอกพุดตาน บานประตูมุกลายดอกลอย บานหน้าต่างเขียนลายรดน้ำผูกลายราชวัตร หน้าโบสถ์ตรงเชิงบันไดระเบียงตั้งราชสีห์หล่อปูน ฝาผนังพระอุโบสถตอนล่างปูแผ่นหินอ่อน ภาพจิตรกรรมฝาผนังเขียนด้วยสีฝุ่นบนรองพื้นด้วยดินสอและเพิ่งได้รับการอนุรักษ์เมื่อปี พ.ศ. 2560 โดยกรมศิลปากร ภาพระหว่างช่องหน้าต่างเขียนเรืองทศชาติชาดก ตอนเทพชุมนุม ผนังตรงข้ามพระประธานเขียนภาพพุทธประวัติ ตอนแบ่งพระบรมสารีริกธาตุ ด้านหลังพระประธานเป็นภาพพุทธประวัติ ตอนมารผจญ บานประตูด้านในรูปเชี่ยวกาง บานหน้าต่างรูปทวารบาล
วิหารขนาดย่อมกว่าอุโบสถ หน้าบันเป็นรูปธรรมจักรล้อมรอบด้วยลายเครือเถา ซุ้มประตูหน้าต่างประดับลายปูนปั้นช่อดอกพุดตาน พื้นปูหินอ่อน
วัดเทวีวรญาติ (กรุงเทพมหานคร)

วัดเทวีวรญาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดเทพศิรินทร์ เขตป้อมปราบศัตรูพ่าย กรุงเทพมหานคร ปัจจุบันมีเจ้าอาวาสคือ พระครูสิริธรรมากร
วัดเทวีวรญาติสร้างเมื่อ พ.ศ. 2393 โดยจางวางพ่วงได้ยกที่บ้านให้ตั้งวัด ในระยะแรกจึงมีลักษณะกึ่งบ้านกึ่งวัด ไม่มีโบสถ์วิหาร จึงได้อาศัยโบสถ์วัดดิสานุการามหรือวัดจางวางดิษฐ์ในการประกอบสังฆกรรม คนทั่วไปเรียก วัดจางวางพ่วง ต่อมาในสมัยพระบาทสมเด็จพระจุลจอมเกล้าเจ้าอยู่หัว พระยาพฤฒาธิบดีได้สร้างโบสถ์ใน พ.ศ. 2452 ในสมัยพระบาทสมเด็จพระมงกุฏเกล้าเจ้าอยู่หัว พระองค์พระราชทานนามวัดว่า "วัดเทวีวรญาติ" เนื่องจากจางวางพ่วงผู้สร้างวัดเป็นราชินิกุลในพระบาทสมเด็จพระนั่งเกล้าเจ้าอยู่หัว วัดได้รับพระราชทานวิสุงคามสีมาครั้งแรกเมื่อ พ.ศ. 2450 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557
อุโบสถมีความโดดเด่น ตั้งบนฐานบัว มีระเบียงด้านหน้าและด้านหลัง ระเบียงประดับด้วยลูกกรงเคลือบ
ลีอา แม็กฮิว

ลีอา ไรอัน แม็กฮิว (เกิด พ.ศ. 2550) เป็นนักแสดงหญิงชาวอเมริกัน เธอเป็นที่รู้จักจากเรื่อง Totem (2017), The Lodge และ Into the Dark (ทั้งสองเรื่องในปี พ.ศ. 2562) เธอจะรับบทเป็น Sprite ในภาพยนตร์ของจักรวาลภาพยนตร์มาร์เวล เรื่อง "Eternals" (2021)
เจนนี อะกัตเตอร์

เจนนี แอนน์ อะกัตเตอร์ (เกิด 20 ธันวาคม พ.ศ. 2495) เป็นนักแสดงหญิงชาวอังกฤษ เธอเริ่มอาชีพในฐานะนักแสดงเด็กในปี พ.ศ. 2507 ปรากฏตัวในเรื่อง "East of Sudan", "Star!", และผลงานดัดแปลงจาก "The Railway Children" สองเรื่องคือ ซีรีส์ทางโทรทัศน์ของ BBC ในปี 1968 และฉบับภาพยนตร์ปี 1970 นอกจากนี้เธอยังได้แสดงในภาพยนตร์เรื่อง "Walkabout" และภาพยนตร์โทรทัศน์เรื่อง "The Snow Goose" (ทั้งสองเรื่องในปี ค.ศ. 1971) ซึ่งเธอได้รับรางวัลEmmy Award สาขานักแสดงสมทบหญิงยอดเยี่ยมในละคร
แยชือ สกอลีมอฟสกี

แยชือ สกอลีมอฟสกี (เกิด 5 พฤษภาคม พ.ศ. 2481) เป็นผู้กำกับภาพยนตร์, นักเขียนบท, นักเขียนบทละคร และนักแสดงชาวโปแลนด์ สกอลีมอฟสกีจบการศึกษาจาก National Film School in Łódź ที่มีชื่อเสียง เขากำกับภาพยนตร์มากกว่ายี่สิบเรื่องตั้งแต่ปี ค.ศ. 1960 เรื่องแรกคือ "Oko wykol" ("The Menacing Eye") ต่อมาในปี พ.ศ. 2510 เขาได้รับรางวัล Golden Bear จากภาพยนตร์เรื่อง "Le départ" ภาพยนตร์ที่โด่งดังที่สุดของเขาคือ "Deep End" (1970), นำแสดงโดย Jane Asher และ John Moulder Brown เขาอาศัยอยู่ในลอสแอนเจลิสมานานกว่า 20 ปี โดยเขาทำงานเขียนภาพและแสดงภาพยนตร์เป็นครั้งคราว เขากลับไปที่โปแลนด์และสร้างภาพยนตร์ในฐานะนักเขียนและผู้กำกับหลังจากที่ห่างหายไป 17 ปีกับ "Cztery noce z Anną" ("Four Nights with Anna") ในปี ค.ศ. 2008 เขาได้รับรางวัล Golden Lion สาขา Lifetime Achievement ในเทศกาลภาพยนตร์เวนิส ปี 2016
พาวเวอส์ บูท

พาวเวอส์ แอลเลน บูท (1 มิถุนายน พ.ศ. 2491-14 พฤษภาคม พ.ศ. 2560) เป็นนักแสดงโทรทัศน์, นักพากย์วิดีโอเกม, นักแสดงภาพยนตร์ และนักพากย์ชาวอเมริกัน เขาได้รับรางวัล Emmy ในปี 1980 จากการรับบท Jim Jones ในเรื่อง "" เขายังรับบทเป็นเจ้าของ Cy Tolliver ใน "Deadwood", "Curly Bill" Brocius ใน "Tombstone", ประธานาธิบดี Noah Daniels ใน "24", และ Lamar Wyatt ใน "Nashville"
เดเมียน พวาทีเอ

เดเมียน พวาทีเอ (เกิด 4 มิถุนายน ค.ศ. 1976) เป็นนักแสดงและนักแสดงแทนในฉากเสี่ยงอันตรายชาวอเมริกันที่รู้จักกันในบทบาท เชนส์ จาก "เพย์เดย์ 2" เขาปรากฏตัวเป็น ธานอส ใน "ดิ อเวนเจอร์ส" (2012) ซึ่งเป็นเป็นการปรากฏตัวครั้งแรกของตัวละครในจักรวาลภาพยนตร์มาร์เวล (ต่อมาตัวละครนี้แสดงโดย จอช โบรลิน) เขายังมีบทบาทใน "", "สตาร์ เทรค สงครามพิฆาตจักรวาล", "จาร์เฮด พลระห่ำ สงครามนรก" และ "เนฟเวอร์ ดาย อะโลน คนจริง ไม่ตายเดี่ยว"
อเล็กซิส เดนิซอฟ

อเล็กซิส เดนิซอฟ (เกิด 25 กุมภาพันธ์ พ.ศ. 2509) เป็นนักแสดงชาวอเมริกัน เขาเป็นที่รู้จักจากการรับบทเป็น Wesley Wyndam-Pryce ในซีรีส์โทรทัศน์เรื่อง "Buffy the Vampire Slayer" และเรื่องภาคแยก "Angel" นอกจากนี้เขายังมีบทบาทซ้ำ ๆ ในเรื่อง "How I Met Your Mother" ซึ่ง Alyson Hannigan ภรรยาของเขาแสดง
ลู เฟอร์ริกโน

หลุยส์ จูด เฟอร์ริกโน ผู้พ่อ (เกิด 9 พฤศจิกายน พ.ศ. 2494) เป็นนักแสดง ผู้ฝึกสอนฟิตเนส ที่ปรึกษาด้านฟิตเนส และนักเพาะกายมืออาชีพชาวอเมริกันที่เกษียณแล้ว ในฐานะนักเพาะกาย เฟอร์ริกโนได้รับรางวัล IFBB Mr. America และ IFBB Mr. Universe สองรายการติดต่อกัน และปรากฏในสารคดีการเพาะกาย "Pumping Iron" ในฐานะนักแสดงเขาเป็นที่รู้จักกันเป็นอย่างดีจากบทนำในภาพยนตร์ชุดทางโทรทัศน์เรื่อง "The Incredible Hulk" ทางช่อง CBS และได้รับบทนำในภาพยนตร์แอนิเมชันและภาพยนตร์ที่สร้างจากคอมพิวเตอร์ เขายังเคยปรากฏตัวในภาพยนตร์แนวแฟนตาซีผจญภัยที่ผลิตในยุโรป เช่น "Sinbad of the Seven Seas" และ "Hercules", และยังเป็นตัวเขาเองในซิทคอมเรื่อง "The King of Queens" และภาพยนตร์ตลกเรื่อง "I Love You, Man" ในปี 2009
มาร์ติน สตาร์

มาร์ติน เจมส์ พลีกเกอร์ เชียนลี (เกิด 30 กรกฎาคม พ.ศ. 2525) หรือที่รู้จักกันในชื่อ Martin Starr เป็นนักแสดงและนักแสดงตลกชาวอเมริกัน เขาเป็นที่รู้จักจากบทบาททางโทรทัศน์ของ Bill Haverchuck ในละครตลกระยะสั้นเรื่อง "Freaks and Geeks" (1999–2000), Roman DeBeers ในซีรีส์ตลกเรื่อง "Party Down" (2009–2010), Bertram Gilfoyle ในซีรีส์ HBO เรื่อง "Silicon Valley" (พ.ศ. 2557–2562) สำหรับบทบาทภาพยนตร์ของเขาใน "Knocked Up" (2007) และ "Adventureland" (2009) และขณะที่ Roger Harrington ในภาพยนตร์ของจักรวาลภาพยนตร์มาร์เวล เรื่อง "The Incredible Hulk" (2008), ' (2017) และ ' (2019)
ไท เบอร์เรลล์

ไทเลอร์ เจอรัลด์ เบอร์เรลล์ (เกิด 22 สิงหาคม พ.ศ. 2510) เป็นนักแสดงและนักแสดงตลกชาวอเมริกัน เดิมทีเขามีชื่อเสียงโด่งดังในหลายบทบาทในละคร Broadway รวมถึง "Macbeth", และ off-Broadway รับบท "Corners", "The Blue Demon", "Burn This" และ "Show People" เบอร์เรลล์เป็นที่รู้จักกันดีในบทบาทของเขาในฐานะ Phil Dunphy ใน ABC sitcom เรื่อง "Modern Family" ซึ่งเขาได้รับรางวัล สาขานักแสดงสมทบชายยอดเยี่ยมในซีรีส์ตลก ในปี พ.ศ. 2554 และ 2557 (จากการเสนอชื่อเข้าชิง 8 ครั้งติดต่อกัน) และรางวัล Screen Actors Guild Awards 5 รางวัล ได้แก่ รางวัลสำหรับสาขาการแสดงยอดเยี่ยมของนักแสดงชายในซีรีส์ตลก ในปี ค.ศ. 2013 และสี่รางวัลติดต่อกันสำหรับ การแสดงยอดเยี่ยมโดย Ensemble ในซีรีส์ตลก ที่แบ่งปันกับนักแสดงตั้งแต่ปี ค.ศ. 2011 ถึง 2014